Osinbajo, Ganduje, Tambuwal, Almakura da Aisha sun shammaci shugaba Buhari ▷ NAIJA.NG
Osinbajo, Ganduje, Tambuwal, Almakura da Aisha sun shammaci shugaba Buhari
Wata tawagar masoya da kuma magoya bayan shugaban kasa Muhammadu Buharia a karkashin jagorancin mataimakin shugaban kasa, Farfesa Yemi Osinbajo sun shammaci Buhari a ranar da yake cika shekaru 75 a rayuwa.
Wannan maya da ya samu amincewar Uwargidar shugaban kasa, Hajiya Aisha Buhari ya faru ne a ranar Lahadi 17 ga watan Disamba da daddare, inda Osinbajo ya jagoranci wasu gwamnonin Najeriya, inda suka nemi ganawa da Buhari, sai dai fitowarsa ke da wuya suka fara yi masa wakar zagoyowar ranar haihuwa, wato ‘Happy Birthday to you…..’
Nan take waje ya cika da raha, murna tare da farin ciki, inda aka hangi shugaba Buhari yana ta dariya, da kuma nuna godiyarsa ga masoyan nasa, sa’annan aka yanka ‘Cake’, kamar yadda NAIJ.com ta gano.
Cikin tawagar akwai Gwamna Tambuwal, Abdul Aziz Yari, Rochas Okorocha, MA Abubakar, Aregesola, Umar Almakura, Isiaka Ajimobi, Abdullahi Ganduje, Badaru Talamiz, Yahaya Bello, Ibikunle Amosun, Sakataren APC, Mai Mala Bunu da kuma ita kan ta Aisha Buhari.
A wani labarin kuma, shugaba Buhari zai tafi kasar Nijar a ranar Litinin 18 ga watan Disamba don halartar taron cikar kasar Nijar shekar 55 da samun yancin kai.
Iyabo Ojo Art courses in Nigeria E-money net worth Ankara gown styles in Nigeria Aso Ebi